Panagpalaing itti uram day Maui Masansan a Saludsod Maipapan iti Panagusar iti Soiltac® Soil Stabilizer kadagiti Sanikua nga addaan iti Dapo ken Rugit Nobyembre 1, 2023 Adu ti ited iti Maui ditoy lubong. Kas sangaili, mapadayawankami a mangisubli iti suportami. Dagiti dapo ken rugit kadagiti sanikua a naapektaran iti uram idiay Maui ket mabalin nga apektaranna dagiti atap nga animal, biag iti baybay, ken salun-at dagiti tattao ta mabalin nga aglaon dagitoy kadagiti makadangran a kontaminado a kas iti asbestos, lead, ken arsenic. Mabalin nga agwaras ti dapo ken rugit babaen ti angin, tudo, iseserrek manen, Phase 2 a panangikkat kadagiti rugit, wenno dagiti pasamak a mariribukan ti dapo. Siasino ti nangaramid iti pangngeddeng nga agusar iti soil stabilizer? Inaprobaran ti Maui County - babaen ti input manipud iti Hawaiʻi Department of Health (DOH), Federal Emergency Management Agency (FEMA), U.S. Army Corps of Engineers (USACE), ken U.S. Environmental Protection Agency (EPA) - ti pannakausar ti stabilizer ti daga tapno makontrol ti dapo ken tapok kadagiti lugar a naapektaran iti uram iti kabakiran. Rinugian ti EPA ti nangipakat iti stabilizer ti daga idiay Kula idi arinunos ti Septiembre 2023. Rinugian ti EPA ti nangipakat iti Soiltac idiay Lāhainā idi tengnga ti Oktubre, kalpasan nga inaprobaran ti Mayor ti Maui ti aplikasionna. Ania dagiti implikasionda ti dapo ken rugit iti salun-at ti tao? Mabalin nga aglaon ti dapo ken rugit kadagiti makadangran a kontaminado a kas iti asbestos, lead, arsenic, ken dadduma pay a napeggad a substansia. Ti panagisuot kadagiti mairekomendar a personnel protective equipment (PPE) no riribuken ti dapo ket mangkissay iti posibilidad dagitoy a dakes nga epekto iti salun-at. Dagiti dapo ken rugit ket addaan kadagiti partikulo a bassit nga umdas a sumrek iti dalan ti angin ti maysa a tao ken mangpataud kadagiti apagbiit a sintoma kas iti panagsarua, panagsakit ti agong, panagababa ti anges, allergic nga reaksyon, ken kumarkaro a sintoma ti angkit. Nangato met ti pH ti dapo a mabalin a pakaigapuan ti pannakairteng ti mata ken kudil. • Napaneknekan met nga addaan ti dapo ken rugit kadagiti makadangran a kontaminado, kas iti asbestos, lead ken arsenic. Ti napaut a pannakaisarang kadagitoy a kontaminado ket mabalin a mangpataud kadagiti dakes nga epekto iti salun-at kas iti sakit ti puso, istrok, kanser ti bara ken sakit a makaapektar iti panaganges.
Para iti ad-adu pay nga impormasyon maipapan kadagiti epekto ti dapo iti salun-at ti tao, mapankayo iti: Ania dagiti benepisio ti panagusar iti soil stabilizer? Ti panagusar iti stabilizer ti daga ket mangkissay iti tsansa ti panaganges wenno panaginum dagiti tattao iti dapo. Makatulong met daytoy tapno malapdan ti panagwaras ti dapo iti ruar ti lugar. • Ti panangipakat iti stabilizer ti daga ket mangkissay iti peggad ti panagayus ti dapo a makadanon iti taaw, a sadiay mabalin a makadangran iti baybay ken aglawlaw iti igid ti baybay. Sadino ti pakaikabilan ti soil stabilizer? Dagiti grupo ti EPA ket mangikabil ti stabilizer ti daga iti dapo (saan a karaman dagiti lugar nga addaan iti kultural a kaipapanan). Maibilang ti dapo a kangrunaan a gubuayan ti kontaminasion a kasapulan a makontrol. Ti stabilizer ti daga (Soiltac) ket maikkat a kadua dagiti rugit babaen ti USACE bayat ti operasyon ti Phase 2. Ania ti protocol tapno maipakat ti Soiltac? Sakbay ti aplikasion, dagiti grupo ti EPA ken dagiti cultural monitors ket nasinged a mangsukimat iti parsela tapno masigurado a saan a maapektaran dagiti atap nga animal, estasion a pagpakan kadagiti pusa, wenno dadduma pay a sensitibo a banag babaen ti aplikasion. Saan a maipakat ti soil stabilizer kadagiti historiko wenno kultural a lugar wenno banag a dati nga ammo wenno nabandiliaan dagiti cultural monitor. No mapasamak a ti maysa a banag nga addaan iti kultural a kaipapanan ket mailasin babaen dagiti kultural a monitor, dagiti tripulante ket agtrabahoda iti aglawlaw ti banag ken daytoy ket ad-adda pay a mausig para kadagiti sumaganad nga addang. Dagiti pagarigan dagiti kultural ken historikal nga estruktura a saan a maisprey ket mairaman ti: o dagiti lugar a pagitaneman, o pader, o kampana ti templo, historiko nga estruktura, kas iti Waiola Church, Pioneer Mill Co. Office, ken ti Lahaina Store, ken o dagiti pagaammo a koleksion dagiti artifact ken dapo ti kapuonan idiay Baldwin House, Wo Hing, ken Shingon Mission. Ania ti langa ti dapo ken rugit kalpasan a naipakat iti soil stabilizer? Nalawag ti panagmaga ti Soiltac®. Saan a makasabidong no namaga, ken gagangay a maus-usar a pangtengngel iti buli ken daga. Ti kinalawag daytoy ket mangipalubos iti U.S. Army Corps of Engineers a makakita no anya ti adda iti baba bayat ti Phase 2 a pannakaikkat ti dapo ken rugit ken saan a manglidem iti abilidad dagiti residente a mangkita ken mangala kadagiti sanikuada.
Kasano ngay no riribukek ti soil stabilizer? Mabalin kadi ti agsubli tapno iyaplikarmo manen dayta? Wen, dagiti tattao nga agsapsapul kadagiti sanikua nalaka a makakita iti sirok ti nalawag a kalupkop ken mabalin nga buraken, no kayatda. Kiddawen ti EPA nga aguray dagiti tattao iti 24-oras kalpasan ti pannakaipakatda tapno sukimatenda dagiti rugit inton naan-anay nga epektibo dayta. Mangikabil ti EPA kadagiti karatula iti sanikua a mangipakita iti oras ti aplikasion. Kasano ngay no riribukek ti soil stabilizer? Mabalin kadi ti agsubli tapno iyaplikarmo manen dayta? Padpadaananmi a mabalin nga adda kasapulan ti panagaplikar manen a naibatay kadagiti napateg a pannakariribuk (kalpasan a nayaplikar dayta). Ngem ti umuna a panggepmi ket ti panangikabil iti stablizer ti daga kadagiti amin a tugot ti dapo. Para iti ad-adu pay nga impormasion, kontaken ti hotline-mi iti: (808) 539- 0555. Kasano kabayag nga epektibo ti soil stabilizer? Epektibo ti soil stabilizer iti uppat agingga iti innem a bulan no saan a mariribukan. Kasano kabayag nga agtalinaed ti soil stabilizer kadagiti sanikua ken kaano a maikkat? Saan a nairanta ti soil stabilizer a permanente a mangkontrol iti dapo. Kalpasan a sumarungkar dagiti umili kadagiti sanikua, ikkaten ti U.S. Army Corps of Engineers ti dapo, rugit, ken ti soil stabilizer bayat ti Phase 2. Mabalin kadi nga ag-opt out dagiti umili iti soil stabilizer application? Saan a mabalin nga ag-opt out dagiti umili iti soil stabilizer application. Maipakat ti soil stabilizer kadagiti amin a sanikua idiay Lāhainā tapno masalakniban ti salun-at dagiti umili ken dagiti nalaka a madadael nga ecosystem iti igid ti baybay ken baybay. Mabalin kadi nga ikkatek ti Soiltac® iti banag nga alaek iti pagtaengak? Wen. Ikabil iti sirok ti napudot a danum wenno i-steam, sa punasan ti rabawna babaen ti nalukneng a lupot. Agtalinaed a saan a makasabidong ti Soiltac®, uray bayat ti pannakaikkat.
Para iti ad-adu pay nga impormasyon maipapan kadagiti nadakamat nga usar bisitaenyo: Sapulen ti ad-adu pay nga impormasyon maipapan iti suporta ti EPA iti sungbat dagiti uram ti Maui: epa.gov/maui-wildfires
Para iti ad-adu pay nga info maipapan iti trabaho ti EPA, kontaken iti: Email: R9Wildfiresinfo@epa.gov Telepono: (808)-539-0555 Wenno bisitaen: epa.gov/maui-wildfires wenno mauicounty.gov ken mauinuistrong.info


INSTRUKSION PARA ITI GIMONG A PANAGBIAG KEN MINISTERIOTAYO KAS KRISTIANO Dagiti Linaonna Panglukat a Sasao 2 Gameng Manipud iti Sao ti Dios 3-5 Palawag 3 Panagkali iti Naespirituan a Gameng 4 Panagbasa iti Biblia 5 Agbalin a Mas Epektibo iti Ministerio 6-11 Video a Pagtuladan iti Pannakisarita 7 Damo a Pannakisarita 8 Panagsarungkar 9 Panangyadal iti Biblia 10 Palawag 11 Panagbiag kas Kristiano 12-13 Panagadal ti Kongregasion iti Biblia 13 Pangserra a Sasao 14 Agbalin a Nalaing nga Agbasa ken Mangisuro 15 Komendasion ken Balakad 16 Oras 17 Bisita ti Manangaywan iti Sirkito 18 Lawas ti Asamblea Wenno Kombension 19 Lawas ti Memorial 20 Manangaywan iti Gimong a Panagbiag ken Ministerio 21 Tserman iti Gimong a Panagbiag ken Ministerio 22 Katulongan a Mamalbalakad 23 Kanayonan a Klase 24 Dagiti Video 25 1. Maiparang ti gimong a Panagbiag ken Ministerio maitunos kadagiti instruksion iti Panagbiag ken Ministeriotayo kas Kristiano - Workbook iti Gimong ken kadagiti adda iti baba. Maawis ti amin nga agi- bumbunannag a mangiparang kadagiti paset dagiti estudiante. Mabalin a makipaset ti dadduma nga aktibo a makitimtimpuyog iti kongregasion no umanamongda kadagiti pannursuro ti Biblia ken agbi- biagda maitunos kadagiti Nakristianuan a prinsipio. - be p. 282. PANGLUKAT A SASAO 2. Maysa a minuto. Kada lawas, kalpasan ti panglukat a kanta ken kararag, ti tserman iti Gimong a Panagbiag ken Ministerio paggagarenna ti tallaong no ania dagiti mailawlawag iti programa. Masapul nga agpokus ti tserman kadagiti punto a pakagunggonaan unay ti kongregasion. GAMENG MANIPUD ITI SAO TI DIOS 3. Palawag: Sangapulo a minuto. Ti tema ken ti balabala ti dua wenno tallo a kangrunaan a punto ket makita iti Workbook iti Gimong a Panagbiag ken Ministerio. Maited daytoy a paset iti maysa a panglakayen wenno iti kualipikado a ministerial nga adipen. No baro a libro ti Biblia ti nayeskediul iti linawas a panagbasa iti Biblia, maipabuya ti video nga introduksionna. Mabalin nga usaren ti ispiker dagiti punto iti video nga adda pakainaiganna iti tema. Ngem masapul nga ilawlawagna dagiti punto a nadakamat iti workbook. No ipalubos met ti oras, usarenna ti naipakuyog nga artwork wenno
ladawan, a nadisenio a mangsuporta iti impormasion a mailawlawag. Mabalin a mangiraman iti saba- li pay a reperensia no makatulong dayta iti pannakailawlawag dagiti punto iti balabala. 4. Panagkali iti Naespirituan a Gameng: Sangapulo a minuto. Daytoy a paset ket saludsod ken sung- bat nga awan introduksion wenno konklusionna. Iparang daytoy ti panglakayen wenno kualipikado a ministerial nga adipen. Masapul nga isaludsodna iti tallaong ti dua a saludsod. Mabalinna met nga ipabasa wenno saan ti amin a naisitar a bersikulo. Masapul a 30 a segundo wenno awan pay ti kapa- ut ti panagkomento dagidiay maawagan. 5. Panagbasa iti Biblia: Uppat a minuto. Daytoy a paset ti estudiante ket maited iti kabsat a lalaki. Masapul a basaen ti estudiante ti naited a material ngem saan a mangted iti introduksion wenno kon- klusion. Nangnangruna nga interesado ti tserman a mangtulong kadagiti estudiante nga agbasa iti umiso a pamay-an, addaan pannakaawat, naannayas, umiso a panangipaganetget iti sasao, panang- baliwbaliw iti boses, maitutop a panagsardeng, ken agsao iti natural a pamay-an. Gapu ta ab-ababa ken at-atiddog no dadduma ti nayeskediul a panagbasa iti Biblia, masapul nga ikabilangan ti mana- ngaywan iti Gimong a Panagbiag ken Ministerio ti abilidad dagiti estudiante no mangaramid iti eske- diul dagiti agpaset. AGBALIN A MAS EPEKTIBO ITI MINISTERIO 6. Sangapulo ket lima a minuto. Daytoy a paset ti gimong ket nadisenio a mangsanay iti amin para iti ministerio ken mangparang-ay iti abilidadda a mangasaba ken mangisuro. Masapul nga ilawlawag dagiti agibumbunannag ti topiko nga adda iti pagtuladan iti pannakisarita iti Workbook iti Gi- mong a Panagbiag ken Ministerio. Nupay kasta, mabalinda ti mangpili iti saludsod, teksto, suma- runo a pagsaritaan, wenno setting nga epektibo iti teritoriada, malaksid no adda espesipiko a naibaga. Mabalin nga usaren wenno saan dagiti agibumbunannag ti maysa a publikasion wenno video iti Toolbox iti Panangisuro uray no saan a naikabil dayta iti instruksion. Kas tulong iti ministerio, da- giti pagtuladan iti pannakisarita ket mabalin nga adda feature-na a "Makita Daytoy a Teksto iti Tool- box iti Panangisuro." Mabalin nga usaren wenno saan dagiti estudiante daytoy a feature kadagiti pa- setda. Mangted ti workbook iti espesipiko nga oras para iti tunggal paset ti estudiante ken no dadduma, mabalin a mangted kadagiti kanayonan nga instruksion. Saan a kasapulan a manginayon dagiti estu- diante iti impormasion tapno laeng mausarda ti nailatang nga oras. Dadduma a demostrasion a na- sayaat ti pannakaisaganana ket mabalin a malpas a nasapsapa iti maysa a minuto wenno nasursurok pay. No kasapulan, mabalin a maikkan dagiti panglakayen iti paset dagiti estudiante. No dadduma, malaksid iti video a pagtuladan iti pannakisarita, adda mayeskediul a video a mapagsasaritaan. Ipa- rang dayta ti panglakayen wenno kualipikado a ministerial nga adipen. 7. Video a Pagtuladan iti Pannakisarita: Pasaray maipabuya dagiti video a pagtuladan iti pannaki- sarita sa mapagsasaritaan. Maipabuya kadagitoy a video ti damo a pannakisarita ken panagsarung- kar. Iparang daytoy ti tserman iti Gimong a Panagbiag ken Ministerio. 8. Damo a Pannakisarita: Daytoy a paset ti estudiante ket mabalin nga ited iti kabsat a lalaki wen- no babai. Ti assistant wenno kaduana nga agpaset ket masapul a kapadana a lalaki wenno babai, wenno kapamiliana. Mabalinda ti agtugaw wenno agtakder. Masapul nga agusar ti estudiante iti kab- laaw a maitutop iti lugarda. Ti topiko ti pagtuladan iti pannakisarita nga adda iti Workbook iti Gimong a Panagbiag ken Ministerio ti masapul a pakaibasaran ti saritaanda. 9. Panagsarungkar: Daytoy a paset ti estudiante ket mabalin nga ited iti kabsat a lalaki wenno ba- bai. Ti assistant wenno kaduana nga agpaset ket masapul a kapadana a lalaki wenno babai. (km 5/97 p. 2) Mabalinda ti agtugaw wenno agtakder. Idemostra ti estudiante no ania ti ibaga no agsarungkar iti maysa a nangipakita iti interes iti damo a pannakisarita. Ti topiko ti pagtuladan iti pannakisarita nga adda iti Workbook iti Gimong a Panagbiag ken Ministerio ti masapul a pakaibasaran ti saritaanda. 10. Panangyadal iti Biblia: Daytoy a paset ti estudiante ket mabalin nga ited iti kabsat a lalaki wen- no babai. Ti assistant wenno kaduana nga agpaset ket masapul a kapadana a lalaki wenno babai. (km 5/97 p. 2) Mabalinda ti agtugaw wenno agtakder. Idemostrada ti panagadal iti Biblia a madaman a maikonkondukta. Saan a kasapulan ti introduksion wenno konklusion, malaksid no maysa kadagita
a punto ti espesipiko nga iyaplikar ti estudiante. Saan a masapul a maibasa ti intero a material a na- ited, nupay mabalin nga aramiden dayta. No adda nairaman a video, masapul a pagsaritaan dayta ngem saan nga ipabuya. Masapul a maipaganetget dagiti nasayaat a pamay-an ti panangisuro. 11. Palawag: Daytoy a paset ti estudiante ket maited iti kabsat a lalaki ken maiparang kas palawag iti kongregasion. PANAGBIAG KAS KRISTIANO 12. Kalpasan ti kanta, ti sumaganad a 15 a minuto iti daytoy a seksion ket addaan iti maysa wenno dua a paset a nadisenio a tumulong iti tallaong a mangyaplikar iti Sao ti Dios. Malaksid no nadaka- mat, dagitoy a paset ket mabalin a maited kadagiti panglakayen wenno kualipikado a ministerial nga adipen, ngem no lokal a kasapulan, masapul a maited dayta iti panglakayen. No ti paset ket pagsa- saritaan a pakairamanan ti maysa nga artikulo iti Workbook iti Gimong a Panagbiag ken Ministerio, mabalin a mangusar ti brother a makimpaset iti kanayon a saludsod tapno maitampok dagiti kangru- naan a punto ti artikulo. 13. Panagadal ti Kongregasion iti Biblia: Tallopulo a minuto. Daytoy a paset ket maited iti kualipika- do a panglakayen. (No limitado ti bilang dagiti panglakayen, mabalin a maited daytoy iti kualipikado a ministerial nga adipen, no kasapulan.) Ti bagi dagiti panglakayen ti mangpili no asino ti kualipika- do a mangikondukta iti Panagadal ti Kongregasion iti Biblia. Dagiti naaprobaran ket masapul a nasa- yaat ti panangidauloda tapno saan a lumbes iti oras ti panagadal, maipaganetget dagiti kangrunaan a teksto, ken matulongan ti amin a mangapresiar iti praktikal a pateg dagiti nailawlawag a punto. Adda dagiti makatulong a prinsipio a masarakanda no repasuenda ti naited nga instruksion iti pana- ngikondukta iti Panagadal iti Pagwanawanan. No nailawlawagen a naimbag ti maadal iti dayta a la- was, saan a masapul a paatiddogen pay ti panagadal. No posible, agduduma a konduktor ken paraba- sa ti mausar iti kada lawas. No ibaga ti tserman iti Gimong a Panagbiag ken Ministerio a mapaababa ti panagadal, masapul nga ikeddeng ti konduktor no kasano a mapaababana ti panagadal. Mabalin a dinan ipabasa ti dadduma a parapo. PANGSERRA A SASAO 14. Tallo a minuto. Repasuen ti tserman iti Gimong a Panagbiag ken Ministerio dagiti makagunggona a punto iti kalkalpas a gimong. Masapul met a dakamatenna dagiti maadal iti sumaruno a lawas. Ma- balin nga inagananna dagiti estudiante nga agpaset iti umay a lawas, no ipalubos ti oras. Malaksid no adda sabali a nadakamat, masapul nga ipakaammona ti aniaman a napateg nga anunsio ken iba- sana iti kongregasion ti aniaman a napateg a surat kas paset ti pangserra a sasaona. Dagiti regular nga impormasion, kas iti urnos ti panangasaba ken panagdalus, ket saan a maipakaammo iti plata- porma ngem masapul a maipaskil iti information board. No adda pakaammo wenno surat nga at-atid- dog ti pannakaibasana ngem iti oras para iti pangserra a sasao, masapul a kiddawen ti tserman iti kakabsat nga agpaset iti seksion a Panagbiag kas Kristiano a paababaenda dagiti pasetda sigun iti kasapulan. (Kitaen ti parapo 13 ken 17.) Maserraan ti gimong babaen ti kanta ken kararag. AGBALIN A NALAING NGA AGBASA KEN MANGISURO 15. Masapul nga itugot ti tunggal estudiante ti broshur a Mangisuro, nayimprenta man wenno elek- troniko a pormat, iti Gimong a Panagbiag ken Ministerio. Ti tserman iti Gimong a Panagbiag ken Mi- nisterio masapul nga usarenna ti broshur a pangibasaranna iti komendasion ken balakadna. Ikagu- maan koma nga iyaplikar ti estudiante ti adalen a punto a nakaparentesis kalpasan ti naited a paset iti Workbook iti Gimong a Panagbiag ken Ministerio. Ti seksion nga "Irekordmo ti Panagrang-aymo" iti broshur ket nadisenio nga usaren ti estudiante ken saan a markaan ti tserman. KOMENDASION KEN BALAKAD 16. Kalpasan ti paset ti tunggal estudiante, addaan ti tserman iti Gimong a Panagbiag ken Ministerio iti agarup maysa a minuto a mangted iti komendasion ken balakad a naibatay iti broshur a Mangisu- ro. No ipakaammo ti tserman ti paset ti estudiante, saanna a dakamaten ti naited nga adalen a pun- to. Ngem kalpasan ti paset ti estudiante ken naikkanen iti maitutop a komendasion, mabalin a daka- maten ti tserman ti adalen a punto sa ibagana no apay a nasayaat ti naaramidan ti estudiante iti
dayta a punto wenno siaayat nga ilawlawagna no apay a masapul a parang-ayen pay ti estudiante dayta a punto. Mabalin met a komentuan ti tserman ti dadduma pay nga aspeto ti demostrasion no makitana a makatulong daytoy iti estudiante wenno iti tallaong. Kalpasan ti gimong wenno iti saba- li a tiempo, mabalin a maipaay a pribado ti kanayonan a makatulong a balakad manipud iti broshur a Mangisuro wenno iti libro nga Eskuelaan ti Panagministro, iti man naited nga adalen a punto wen- no iti sabali pay nga adalen a punto. - Para iti kanayonan nga impormasion maipapan iti akem ti tser- man iti Gimong a Panagbiag ken Ministerio ken iti akem ti kanayonan a mamalbalakad, kitaen ti para- po 17, 22, ken 23. ORAS 17. Masapul a saan a lumbes iti oras ti amin a paset, uray ti komento ti tserman iti Gimong a Pa- nagbiag ken Ministerio. Saan man a naikabil ti "wenno awan pay" iti naited a kapaut ti tunggal paset, saan a kasapulan nga ibaybayag ti paset no nasaklawen ti intero a material uray adda pay nabati nga oras. Masapul a sitataktika a mapasardeng ti estudiante no nalpasen ti orasna. No lumbes iti oras ti dadduma pay a paset ti gimong, ti katulongan a mamalbalakad ket masapul a mangted iti priba- do a balakad. (Kitaen ti parapo 23.) Ti kapaut ti intero a gimong, agraman dagiti kanta ken kararag, ket 1 nga oras ken 45 a minuto. BISITA TI MANANGAYWAN ITI SIRKITO 18. No ti kongregasion ket bisitaen ti manangaywan iti sirkito, maiparang ti programa sigun iti maki- ta iti Workbook iti Gimong a Panagbiag ken Ministerio malaksid kadagitoy: Ti Panagadal ti Kongrega- sion iti Biblia a paset ti Panagbiag kas Kristiano ket masuktan iti 30-minuto a palawag serbisio ti ma- nangaywan iti sirkito. Sakbay ti palawag serbisio, ti tserman iti Gimong a Panagbiag ken Ministerio repasuenna ti kalkalpas a programa, dakamatenna dagiti maadal iti sumaganad a lawas, ibasana da- giti napateg nga anunsio ken surat, sa iyam-ammona ti manangaywan iti sirkito. Kalpasan ti palawag serbisio, ti manangaywan iti sirkito serraanna ti gimong babaen ti napilina a kanta. Mabalinna nga awisen ti maysa a brother para iti pangserra a kararag. Awan koma dagiti maangay a kanayonan a klase iti lengguahe nga us-usaren ti kongregasion bayat ti bisita ti manangaywan iti sirkito. Mabalin latta nga angayen ti maysa a grupo dagiti gimongna uray no bumisita ti manangaywan iti sirkito iti host a kongregasion. Ngem masapul a makitipon dayta a grupo iti host a kongregasion para iti pala- wag serbisio ti manangaywan iti sirkito. LAWAS TI ASAMBLEA WENNO KOMBENSION 19. Awan ti gimong ti kongregasion iti lawas ti asamblea wenno kombension. Masapul nga adalen a personal wenno kas pamilia dagiti material a nakaeskediul para iti gimong kadagita a lawas. LAWAS TI MEMORIAL 20. No ti Memorial ket maangay iti tengnga ti lawas, awan ti mayeskediul a Gimong a Panagbiag ken Ministerio. Siempre, adda latta dagiti taripnong sakbay ti panangasaba iti aldaw ti Memorial. MANANGAYWAN ITI GIMONG A PANAGBIAG KEN MINISTERIO 21. Ti panglakayen a pinili ti bagi dagiti panglakayen ti agserbi a manangaywan iti Gimong a Panag- biag ken Ministerio. Responsabilidadna a siguraduen a nasayaat ti pannakaorganisar daytoy a gimong ken maaramid sigun kadagitoy nga instruksion. Masapul a nasayaat ti pannakikomunikarna iti katulo- ngan a mamalbalakad. Apaman nga addan ti Workbook iti Gimong a Panagbiag ken Ministerio, iyes- kediulen ti manangaywan iti Gimong a Panagbiag ken Ministerio ti amin a maikkan iti paset iti gimong iti tengnga ti lawas para iti dua a bulan. (Kitaen ti parapo 2-14.) Karaman iti daytoy ti paset dagi- ti saan nga estudiante ken dagiti agtserman iti gimong iti tengnga ti lawas nga inaprobaran ti bagi dagiti panglakayen, kasta met ti paset dagiti estudiante. Masapul a maited dagiti paset iti di kumu- rang a tallo a lawas sakbay ti petsa a pannakaiparangda. Ti porma nga Our Christian Life and Minis- try Meeting Assignment (S-89) ket mausar para kadagiti paset dagiti estudiante. Masapul a sigura- duen ti manangaywan iti Gimong a Panagbiag ken Ministerio a naka-post iti information board ti kopia ti eskediul dagiti paset para iti intero a gimong. Mabalin a mangdutok ti bagi dagiti panglakayen iti sabali a panglakayen wenno ministerial nga adipen a tumulong kenkuana. Nupay kasta, dagiti laeng panglakayen ti mabalin a mangpili kadagiti mangiparang iti saan a paset ti estudiante.
TSERMAN ITI GIMONG A PANAGBIAG KEN MINISTERIO 22. Kada lawas, maysa a panglakayen ti agserbi a tserman iti intero a Gimong a Panagbiag ken Mi- nisterio. (No limitado ti bilang dagiti panglakayen, mabalin a maited daytoy kadagiti kualipikado a mi- nisterial nga adipen, no kasapulan.) Responsabilidadna nga isagana ti panglukat ken pangserra a sa- sao ken idauluanna ti saritaan maipapan kadagiti video a pagtuladan iti pannakisarita. Iruanganna met ti amin a paset, ken depende iti kaadu dagiti panglakayen, mabalin nga isu pay ti mangiparang iti dadduma a paset ti gimong, nangnangruna kadagiti mangipabuya laeng kadagiti video a saan a masapul a pagsasaritaan. Masapul nga ababa laeng ti komentona iti nagbabaetan dagiti paset. Pilien ti bagi dagiti panglakayen no asino dagiti panglakayen a kualipikado iti daytoy nga akem. Agsisinnub- lat kas tserman dagiti kualipikado a panglakayen. Depende iti lokal a kasasaad, mabalin a mas ma- sansan a mausar kas tserman ti manangaywan iti Gimong a Panagbiag ken Ministerio ngem iti daddu- ma a kualipikado a panglakayen. No kualipikado ti maysa a panglakayen a mangikondukta iti Panagadal ti Kongregasion iti Biblia, mabalin a kualipikado met nga agserbi kas tserman iti gimong. Ngem pang- ngaasiyo ta laglagipenyo a ti panglakayen nga agserbi kas tserman ket makiddaw a mangipaay iti na- ayat ken makatulong a komendasion ken balakad kadagidiay agpaset kas estudiante. Responsabili- dad met ti tserman a siguraduen nga agleppas ti gimong iti umiso nga oras. (Kitaen ti parapo 14 ken 17.) No kayat ti tserman ken no adda espasio, mabalin nga adda maipuesto a sabali a mikropo- no iti stage nga usarenna tapno mayam-ammona ti sumaruno a paset bayat nga agturturong iti po- dium ti brother nga agpaset. Baka kayat met ti tserman ti agtugaw iti stage a nakalamisaan bayat ti paset a panagbasa iti Biblia ken ti seksion nga Agbalin a Mas Epektibo iti Ministerio. Mabalin a ma- kainut daytoy iti oras. KATULONGAN A MAMALBALAKAD 23. Agingga a posible, nasayaat no maysa a panglakayen nga eksperiensiado a pumapalawag ti ma- usar iti daytoy nga akem. Ti katulongan a mamalbalakad responsabilidadna ti mangipaay iti pribado a balakad, no kasapulan, kadagiti panglakayen ken ministerial nga adipen iti aniaman a palawag nga iparangda, a pakairamanan dagiti pasetda iti Gimong a Panagbiag ken Ministerio, palawag publiko, ken panangikondukta wenno panagbasa iti Panagadal iti Pagwanawanan wenno iti Panagadal ti Kon- gregasion iti Biblia. (Kitaen ti parapo 17.) No adu a panglakayen iti kongregasion ti nalaing nga agpa- lawag ken mangisuro, mabalin ngarud nga agduduma a panglakayen ti agserbi kas katulongan a mamalbalakad iti tunggal tawen. Saan a kasapulan a mangbalakad ti katulongan a mamalbalakad kal- pasan ti tunggal paset. KANAYONAN A KLASE 24. Depende iti bilang dagiti estudiante, mabalin a mangangay ti kongregasion kadagiti kanayonan a klase para kadagiti paset dagiti estudiante. Masapul nga adda kualipikado a mamalbalakad ti tung- gal kanayonan a klase, ket maymayat no maysa a panglakayen. No kasapulan, mabalin nga ited iti kualipikado a ministerial nga adipen daytoy nga akem. Masapul a desisionan ti bagi dagiti panglaka- yen no asino ti mabalin nga agserbi iti daytoy nga akem ken no mapagsisinnublatan dayta. Masapul a suroten ti mamalbalakad ti instruksion iti parapo 16. No maangay ti kanayonan a klase, masapul a maibaga kadagiti estudiante a mapanda iti sabali a kuarto kalpasan ti Panagkali iti Naespirituan a Ga- meng a paset ti seksion a Gameng Manipud iti Sao ti Dios. Masapul a makitiponda iti kongregasion kalpasan ti seksion nga Agbalin a Mas Epektibo iti Ministerio. No adda video a mapagsasaritaan, da- giti adda iti kanayonan a klase buyaen wenno denggenda dayta manipud iti ayanda a sabali a kuar- to, no posible. No saan, ti mamalbalakad ket masapul nga agusar iti gadyet a mangiparang iti video sa pagsasaritaanda dayta. DAGITI VIDEO 25. Dagiti napili a video ti mausar iti daytoy a gimong. Dagiti video para iti gimong iti tengnga ti la- was ket makita iti JW Library˙ app ken ma-access iti nadumaduma a gadyet. No dadduma, dagiti video iti pagtuladan iti pannakisarita ket mabalin nga ipabuya kadagiti taripnong sakbay ti pananga- saba. ˘ 2022 Watch Tower Bible and Tract Society of Pennsylvania S-38-IL 11/22